ኢትዮጵያ እና ቡሩንዲ ግንኙነታቸውን ለማጠናከር እንደሚሠሩ ተገለጸ
ኢትዮጵያ እና ቡሩንዲ ግንኙነታቸውን ለማጠናከር እንደሚሠሩ ተገለጸ፡፡ የኢፌዲሪ ውጭ ጉዳይ ሚኒስትር ዴኤታ ወይዘሮ ሂሩት ዘመነ በዛሬው እለት ከአፍሪካ ህብረት የመሪዎች ጉባኤ ጎን ለጎን ከቡሩንዲ የውጭ ጉዳይ ሚኒስትር ውዘቼይል ኒቢጊራ ጋር የሁለቱን አገሮች ግንኙነት ማጠናከር በሚቻሉባቸው ጉዳዮች ዙሪያ ተወያይተዋል።ሚኒስትር ዴኤታዋ በውይይታቸው ሁለቱ አገሮች የቆየ ወዳጅነት እንዳላችው ገልጸው በሁለትዮሽ እና በዓለም አቀፍ ጉዳዮች ዙሪያ ትብብራቸውን ከዚህ በበለጠ ለማጠናከር እንደሚሠሩ ገልጸዋል።ሁለቱ አገሮች የናይል ተፋሰስ አገሮች የትብብር ማዕቀፍ አባል እንደመሆናቸውም የትብብር ማዕቀፉ ተግባራዊ በሚሆኑባቸው ጉዳዮች ዙሪያ በትብብር እየሠሩ እንደሚገኙም ተናግረዋል።የቡሩንዲ የውጭ ጉዳይ ሚኒስትር ውዘቼይል ኒቢጊራ በበኩላቸው በኢትዮጵያ በመካሄድ ላይ ያለውን ለውጥ አድንቀዋል።ሁለቱ አገሮች የህዝቦቻቸውን የጋራ ጥቅም ለማሳደግ በንግድ፣ በኢንቨስትመንት እና የህዝብ ለህዝብ ግንኙነታቸውን ይበልጥ ማጠናከር እንዳለባቸው ገልጸዋል። (ምንጭ፡-የውጭ ጉዳይ ሚኒስቴር ቃልአቀባይ ጽ/ቤት)